Atzinumi 22-TA-2881
Izdrukāts 16.12.2022. 15.26
Atzinumi 22-TA-2881
Izdrukāts 16.12.2022. 15.26
22-TA-2881: Informatīvais ziņojums (Jauns)
Par jauniem ceļiem Rail Baltica projekta īstenošanas rezultātā
TA saskaņojamie dokumenti
Informatīvais ziņojums 2.0
MK sēdes protokollēmuma projekts 2.0
Atzinuma sniedzējs
Finanšu ministrija
Atzinums iesniegts
16.12.2022.
Atzinuma sniegšanas termiņš
16.12.2022.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Informatīvais ziņojums
Informatīvais ziņojums "Par jauniem ceļiem Rail Baltica projekta īstenošanas rezultātā" 
	Iebildums
Lūdzam ziņojumā svītrot norādīto, ka Satiksmes ministrija izvērtēs iespēju vērsties pie Finanšu ministrijas ar pieteikumu par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”, jo ziņojumā minētais nepieciešamais valsts budžeta finansējums mērķdotācijas piešķiršanai Rail Baltica projekta ietvaros no jauna izbūvētajiem un pārņemtajiem pašvaldības nozīmes ceļa posmiem neatbilst tādam, kas pieprasāms no valsts budžeta programmas "Līdzekļi neparedzētiem gadījumiem". Ja budžeta sagatavošanas procesā papildu finansējums Satiksmes ministrijai ziņojumā minētajam mērķim netiks piešķirts, tad Satiksmes ministrijai būs jārod risinājums tās esošo budžeta līdzekļu ietvaros.
Piedāvātā redakcija
-
	Guna Federe (FM)

	Informatīvais ziņojums
Informatīvais ziņojums "Par jauniem ceļiem Rail Baltica projekta īstenošanas rezultātā" 
	Priekšlikums
Informatīvā ziņojuma 3.sadaļā norādīts, ka pēc būvdarbu pabeigšanas, nepieciešams veidot (kur tas nepieciešams izstrādāt un īstenot zemes ierīcības projektus) un veikt nekustamā īpašuma reģistrāciju saskaņā ar likumu "Par nekustamā īpašuma ierakstīšanu zemesgrāmatās" un likumu "Par valsts un pašvaldību zemes īpašuma tiesībām un to nostiprināšanu zemesgrāmatās", līdz ar ko pašvaldībām tiks nodoti ceļi vai to posmi, kas jau ir ierakstīti zemesgrāmatā.
Vienlaikus tālāk šajā pašā ziņojuma sadaļā, kur uzskaitītas galvenās pašvaldības veicamās darbības valsts īpašuma pieņemšanas – nodošanas procesā norādīts, ja pašvaldība ir pārņēmusi uz valsts vārda Ministrijas personā zemesgrāmatā nostiprinātu nekustamo īpašumu, pašvaldība sagatavo un iesniedz nostiprinājuma lūgumu īpašuma tiesību grozīšanai zemesgrāmatā, reģistrējot pašvaldību kā īpašnieku (3.punkts darbību uzskaitījumā).
No norādītā iespējams secināt, ka varētu pastāvēt arī gadījumi, kad pašvaldība pārņem nekustamos īpašumus, kas zemesgrāmatā nav nostiprināti uz valsts vārda.
Ņemot vērā izziņas 4.punktā sniegto skaidrojumu, ka ceļi sākotnēji tiks izbūvēti un reģistrēti zemesgrāmatā kā valstij Satiksmes ministrijas personā piederoši un tikai tad nodoti pašvaldībām, aicinām precizēt pašvaldības veicamo darbību uzskaitījuma 3.punktu.
Piedāvātā redakcija

	Gundega Apinīte (FM)

Informatīvais ziņojums "Par jauniem ceļiem Rail Baltica projekta īstenošanas rezultātā" 
	Priekšlikums
Informatīvā ziņojuma 3.sadaļā norādīts, ka pašvaldības nozīmes ceļi vai to posmi no valsts pašvaldību īpašumā tiks nodoti bez atlīdzības saskaņā ar Publiskas personas mantas atsavināšanas likuma 42.panta pirmo daļu, 43.pantu un likuma “Par autoceļiem” 4.panta pirmo daļu.
Saskaņā ar likuma “Par autoceļiem” 4.panta pirmo daļu valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts sabiedrības ar ierobežotu atbildību "Latvijas Valsts ceļi" pārziņā.
Ievērojot informatīvajā ziņojumā un izziņā (izziņas 4.punkts) sniegto skaidrojumu, ka pašvaldībām tiks nodoti ceļi vai to posmi, kas iepriekš jau būs ierakstīti zemesgrāmatā kā valstij Satiksmes ministrijas personā piederoši, lūdzam izvērtēt, vai nekustamo īpašumu nodošanas pamatojumā būtu ietverama atsauce uz likuma “Par autoceļiem” 4.panta pirmo daļu. Nepieciešamīgas gadījumā lūdzam precizēt informatīvajā ziņojumā norādīto.

